Odense Adresse-Contoirs Efterretninger, 1842-05-16
Det hedder fremdeles i Berl. Tid. "At Jlden har grebet saa hurtig om sig paa den første Dag, da det var næsten af blikstille, hidrørte sikkert fra den blinde Tillid, Man havde til Hamborgs gode Brandvæsen og fortræfselige Slukningsanstalter, og for en stor Deel fra Mangel paa den administrerende Embedsmands (Politimesterens) Conduite og Raskhed i at anvendede Midler, som vare tilstede, til at forhindre, at Jlden ikke skulde faae altfor megen Magt; maaskee ogsaa i hele Regjeringsvæsenet, idet der skulde indhentes altfor Manges Samtykke til at gribe til alvorlige Midler; der savnedes, som Man paastod, et egentligt energisk Centralpunkt. Det er naturligt, at, alt eftersom Jlden greb om sig, bleve Midlerne tildeels svækkede ved at Mandskabet udmattedes af Arbeide og ikke kunde yde meere den vante Hjelp trods alle Anstrængelser. Mange kom ogsaa, lokkede ved at forefinde i Kjelderne store Viinforraad, i en beruset Tilstand, der tildeels gjorde dem uskikkede til Arbeide. Vinden tiltog om Natten fra Fredag til Løverdag, men saavidt vi kunne skjønne, og saavidt vi kunne sætte Lid til paalidelige Menneskers Forsikkring, manglede den fornødne Orden og Besindighed, som er saa uundværlig ved slig Ulykke. Stemningen steg til Fortvivlelse, da den rædsomme Tanke bemestrede sig endeel af de lavere Stænder, at der iblandt dem skulde findes Fremmede, som forsætlig bidroge til Jldens videre Udbredelse. Det var netop i de Timer, vi ankom til Langenfelde, og stødte paa saamange Flygtninger, der fraraadede os at tage endog kun til Altona, hvor Man om Natten ventede de rædsomste Scener. Da vi ankom til Altona, fandt vi vel, at alle Gemytter vare i Bevægelse, og at Man ikke var uden Frygt for den tilstundende Nat, men vi erfarede tillige til vor Beroligelse at Borgerne i Hamborg toge sig sammen, dannede selv et saakaldt permanent Politi af deres egen Midte, og at Man uden Hensyn til Stand og Alder lod sig indskrive i dette nye Beskyttelses=Corps, som overtog sig Patrouillering og Vagthold. J Altona fandt vi hele Borgervæbningen, Jnfanteri og Cavalleri under Gevær, for i Nødstilfælde at bevogte Byen, især i den tilstundende Nat, men den største Rolighed og Orden herskede der. Dette maa man især tilskrive den gamle Blüchers Forholdsregler. Vi fandt i ham den rolige besindige Mand, fuld af Kraft og Jld, som ikke lod sig bringe ud af Fatning; Man sporede ikke den mindste Ængstelighed hos ham, medens han dog i Stilhed sørgede for Byens Sikkerhed; han var selv paa Færde og overalt tilstede. Vi saae ham til Hest i Hamborg i Nærheden af Brandstederne, og han har selv fortalt os, at Man spurgte ham, om han ikke ønskede Esscorte, hvortil han svarede roligt: "Den gamle graahaarede Mand vil Man vel ikke tilføie nogen Fortræd, jeg trænger ikke til nogen Escorte." Som sagt, han viste megen Besindighed, Kraft og Conduite. Om Stemningen dengang Branden var slukket, hedder det videre: "Vi have aldrig oplevet en saa pludselig Forandring i Gemytternes Stemning, og hele Bevægelsen i Alting tog en anden Vending, Alt fik et andet Udseende; allerede efter nogle Timers Forløb saae Man Rækker af Vogne vende tilbage til Hamborg med Mennesker og Gods, og det forekom os virkelig nogle Øieblikke, som om slet ingen Ulykke var hændet. - Jøvrigt var Man, alt som Man nærmede sig Brandstederne, udsat for at blive presset til Sprøitearbeide; her tog Man ikke Hensyn til Alder eller Stand, og Enhver, som kom i den Egn, hvor der var afspærret, kunde ogsaa være sikker paa at blive tvunget til Arbeide. Men Man gik dertil uden Fortrydelse, og den Enighed og Villighed, som viste sig, hvor Faren var stærkest, var høist mærkelig. Det nye dannede Politi var kjendeligt ved hvide Baand om deres Hatte og ved Bælter.""Dagens Efterretninger om, at Husene Heine Jenisch, Bauer og Donner skulde have stiftet en foreløbig Disconto bank, i hvilken de indskjød 2 Millioner Mark Banco, samt at Salomon Heine skulde til øieblikkelig Understøttelse af Elendigheden have skjænket 300,000 Mk. Bco. og tilmeldt Senatet, at der maatte trækkes paa ham indtil 3 Millioner Mk. til Forstrækninger til skadelidte Medborgere – derom vil Berl. Tid. Jntet vide. - Tidligere skrives fra Hamborg: Ved Senatets Decret af 6 Mai De blev Senator Hudtwalcker beklædt med dictatorisk Myndighed. - Den bamborg-bergedorfske Jernbane, hvis høitidelige Aabning var ansat til sidste Søndag, er bleven benyttet til at føre Sprøiter til og Gods fra Hamborg, uden nogensomhelst Betaling. - Da Salomon Heines Huus, Streits Hotel og Alte Stadt Londen sprængtes ved Miner, fløi tillige Over-Fyrværkeren og to Artillerister i Luften. Der fortælles, at 14 fremmede Matroser, der havde begivet sig ned i Kjælderen af et brændende Huus, vare blevne saalænge ved at nyde godt af de derværende Drikkevarer, indtil Huset styrtede sammen over dem og dræbte dem alle med Undtagelse af een. Endeligen fortæller Hamb. Corr., at den bekjendte orientalske Reisende Kjøbmand S. Fraenkel fra Berlin, der i nogle Dage havde opholdt sig i det Streitske Hotel og først forlod dette, da det skulde sprenges, opmuntrede Mandskabet paa et engelsk Skib til at følge sig, for at arbeide med en fra Haarburg oversendt Sprøite, placerede sig med denne i kleine Backerstrasse, ved "Fischmarkte og anvendte Sprøiten efter sin hensigtsmæssigen lagte Plan med en saadan Utrættelighed, Virksomhed og Mod, at det efter flere Timers Forløb lykkedes ham at redde Halvdelen af begge Siderne af kleine Backerstrasse- og "Fischmarkte; Huuseierne i den nævnte Deel af Staden, have offentligen bevidnet ham deres Taknemmelighed. H. C. tilføier, at Kjøbmand Frankel har udmærket sig ved Constantinopels Jldebrand og i denne Anledning modtaget et Beviis paa Sultanens særdeles Erkjendtlighed.